《次九弟韵》
宋代·李彭

观山如观画，入眼诗辄进。厌则收卷之，去留情不吝。

老境喜平收，落纸风雨迅。谁能肝贤愁，虚名媒疾疢。

属闻殷国师，已发吴越轫。破竹擒诸偷，长缨收犯顺。

官军将解严，胸怀俱朗润。小雁读我诗，出语亦遒峻。

流霞暾槁颜，如彼潮有信。但愿吉语闻，称觞兀斑鬓。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。